志明與春嬌

《志明與春嬌》係導演彭浩翔喺2010年執導嘅港產片，彭浩翔同麥曦茵編劇。故仔講香港室內全面禁煙之後，兩個煙民譜出嘅戀曲。入選2010年香港國際電影節。因為有粗口對白，根據《電影檢查條例》，部片列做三級。因為微博嘅興起同網民宣傳同推動，部片上映一個月就有 $6,324,774 嘅票房。重獲得第30屆香港電影金像獎「最佳編劇」。楊千嬅提名香港電影評論學會最佳女演員、第30屆香港電影金像獎「最佳女主角」。

續作《春嬌與志明》同《春嬌救志明》分別喺2012年同2017年上映。

故仔 
自2007年1月1號開始，香港實施室內全面禁煙，煙民都被迫由辦公室走至後巷食煙。自此，嚟自唔同背景職業嘅抽煙族，喺後巷開變咗一個傾偈、識朋友嘅特別地方，其中一對男女──張志明同余春嬌，亦因此邂逅，一段錯摸唔定、曖昧難測嘅戀愛關係，由燃點香煙嘅瞬間中展開。

一次，志明主動上前幫春嬌點煙，首先係呢個動作令春嬌留意佢，而兩人喺談天說地之間，鍾意諗埋古怪嘢嘅志明更令到春嬌勁開心，自此一拍即合，佢哋唔停互發短訊，甚至約埋夜晚一齊食煙，見面。嗰晚，志明同春嬌喺室內食煙，惹來衛生署檢控人員追捕，二人牽手拔足狂奔。

演員

主演 
余文樂 飾 張志明 廣告公司職員
楊千嬅 飾 余春嬌 Sephora化妝店職員

其他演員 
張達明：Joseph
司徒慧焯：李公公
方皓玟：Patty
谷祖琳：孖K
關逸揚：Michael
林耀聲：黑仔
繆非臨：小紅
Singh Hartihan：Bitto Pizza速遞員
林兆霞：Brenda
陳逸寧：Isabel
陸詩韻：惠英
谷德昭：達哥
徐天佑：便利店職員
鄒凱光：衛生督察
朱慧敏：細欣
黃德斌：家豪、春嬌男友
王宗堯：後巷軍裝警員
劉偉恆：台灣男生
筱靖：Sephora客人

電影歌 
主題曲《 呼吸需要 》
演唱：楊千嬅
作曲：Kendy Suen
填詞：陳詠謙
編曲：Edward Chan、Randy Chow

入圍 
第47屆金馬獎 榮獲提名
最佳造型設計：文念中、鍾楚婷
第30屆香港電影金像獎 榮獲提名
最佳女主角：楊千嬅
2010年香港電影評論學會大獎 榮獲提名
最佳電影
最佳男主角：余文樂
最佳女主角：楊千嬅
最佳編劇：彭浩翔、麥曦茵

獎 
2010年香港電影評論學會大獎：推薦電影
第30屆香港電影金像獎 最佳編劇：彭浩翔、麥曦茵
第11屆華語傳媒電影大獎 觀眾票選最受矚目女演員：楊千嬅

彭浩翔
香港吸煙條例

官方網頁
 IMDb網頁

2010年電影
港產片
彭浩翔